b'\n_START_ARTICLE_\nDru\xc5\xa1tvo matematikov, fizikov in astronomov Slovenije\n_START_PARAGRAPH_\nDr\xc3\xba\xc5\xa1tvo matem\xc3\xa1tikov, f\xc3\xadzikov in astron\xc3\xb3mov Slov\xc3\xa9nije (DMFA) je osrednje slovensko dru\xc5\xa1tvo na podro\xc4\x8dju matematike in naravoslovnih znanosti fizike in astronomije._NEWLINE_Dru\xc5\xa1tvo se ukvarja s pedago\xc5\xa1ko dejavnostjo in popularizacijo matematike, razvedrilne matematike, fizike in astronomije ter z organizacijo tekmovanj na vseh ravneh \xc5\xa1olanja._NEWLINE_Skrbi tudi za publicisti\xc4\x8dno in zalo\xc5\xbeni\xc5\xa1ko dejavnost, kamor sodi dru\xc5\xa1tveno glasilo Obzornik za matematiko in fiziko, revija za srednje\xc5\xa1olce Presek, knji\xc5\xbena zbirka Sigma ter druge knji\xc5\xbene izdaje. V sodelovanju z In\xc5\xa1titutom za matematiko, fiziko in mehaniko (IMFM) in Univerzo na Primorskem izdaja matemati\xc4\x8dno znanstveno revijo Ars Mathematica Contemporanea._NEWLINE_Trenutni predsednik Dru\xc5\xa1tva je Dragan Mihailovi\xc4\x87, podpredsednica pa Nada Razpet._NEWLINE_DMFA ima v Mariboru in Celju svoji podru\xc5\xbenici._NEWLINE_DMFA sodeluje z Evropskim matemati\xc4\x8dnim dru\xc5\xa1tvom (EMS), Evropskim fizikalnim dru\xc5\xa1tvom (EPS) in z drugimi sorodnimi dru\xc5\xa1tvi po svetu.'